**องค์การบริหารส่วนตำบลหนองตะไก้**

**หน่วยตรวจสอบภายในแผนการตรวจสอบประจำปี**

**ประจำปีงบประมาณ พ.ศ. ๒๕๖๐**

**๑. หลักการและเหตุผล**

การตรวจสอบภายในเป็นปัจจัยสำคัญที่จะช่วยให้การดำเนินงานตามภารกิจขององค์การบริหารส่วนตำบลหนองตะไก้ให้เป็นไปอย่างมีประสิทธิภาพและประสิทธิผลทั้งยังช่วยป้องกันหรือลดความเสี่ยงจากการดำเนินงานผิดพลาดและลดความเสียหายที่อาจเกิดขึ้นซึ่งการตรวจสอบภายในนั้นยังถือเป็นส่วนประกอบสำคัญที่แทรกอยู่ในการปฏิบัติงานตามปกติซึ่งจะต้องมีการกระทำอย่างเป็นขั้นตอนถูกต้องตามระเบียบ และกฎหมายที่กำหนดโดยฝ่ายผู้บริหารสามารถนำแผนการตรวจสอบภายในมาใช้โดยรวมเป็นส่วนหนึ่งของกระบวนการบริหารเพื่อให้สามารถบรรลุวัตถุประสงค์ของการดำเนินงานอีกทั้งยังเป็นการกำหนดให้มีลักษณะงานวิธีการปฏิบัติที่มีขอบเขตแนวทางที่ถูกต้องและใช้เป็นแนวทางการปฏิบัติงานซึ่งเป็นแนวทางการตรวจสอบภายในที่ชัดเจนดังนั้น การจัดทำแผนการตรวจสอบภายในอย่างมีมาตรฐานประกอบกับมีระเบียบ ข้อบังคับตลอดจนกฎหมายต่าง ๆ ที่เกี่ยวข้อง จะทำให้การปฏิบัติงานขององค์การบริหารส่วนตำบลหนองตะไก้  เป็นไปอย่างถูกต้องและเป็นไปตามวัตถุประสงค์ของทางราชการ

    นอกจากนี้การจัดทำแผนการตรวจสอบภายในยังเป็นการดำเนินการให้ถูกต้องตามระเบียบกระทรวงมหาดไทยว่าด้วยการตรวจสอบภายในขององค์กรปกครองส่วนท้องถิ่นพ.ศ. ๒๕๔๕ และระเบียบคณะกรรมการการตรวจเงินแผ่นดินว่าด้วยการปฏิบัติหน้าที่ของผู้ตรวจสอบภายในพ.ศ. ๒๕๔๖

**๒. วัตถุประสงค์**

๑. เพื่อพิสูจน์ความถูกต้องและเชื่อถือได้ของข้อมูลและตัวเลขต่าง ๆทางด้านการเงินการบัญชี  
และด้านอื่นๆ ที่เกี่ยวข้อง

    ๒ เพื่อตรวจสอบการปฏิบัติงานของหน่วยรับตรวจว่าเป็นไปตามกฎหมาย ระเบียบ ข้อบังคับคำสั่ง มติคณะรัฐมนตรี หนังสือสั่งการกระทรวงมหาดไทย และนโยบายที่กำหนด

    ๓. เพื่อสอบทานระบบการควบคุมภายในและการบริหารความเสี่ยงของหน่วยรับตรวจว่าเพียงพอ และเหมาะสม

    ๔. เพื่อติดตามและประเมินผลการดำเนินงาน ตลอดจนให้ข้อเสนอแนะหรือแนวในการปรับปรุงแก้ไขการปฏิบัติงานด้านต่าง ๆ ให้มีประสิทธิภาพ ประสิทธิผล และประหยัด

    ๕. เพื่อให้หัวหน้าส่วนราชการได้ทราบปัญหาการปฏิบัติงานของผู้ใต้บังคับบัญชา และสามารถ  
ตัดสินใจแก้ไขปัญหาต่าง ๆได้อย่างรวดเร็วและทันเหตุการณ์

**๓. ขอบเขตการตรวจสอบ**

ครอบคลุมการตรวจสอบ วิเคราะห์ รวมทั้งการประเมินความเพียงพอและประสิทธิผลประสิทธิภาพของระบบการควบคุมภายในตลอดจนประเมินคุณภาพของการปฏิบัติงานที่รับผิดชอบของหน่วยรับตรวจ

๓.๑ หน่วยรับ.../

- ๒ –

**๓.๑ หน่วยรับตรวจ** จำนวน ๖ สำนัก/กอง/ส่วน ราชการ ดังนี้

๑ สำนักปลัด

๒ กองคลัง

๓ กองช่าง

๔ ส่วนการศึกษาศาสนาและวัฒนธรรม

๕ ส่วนสาธารณสุขและสิ่งแวดล้อม

๖ ส่วนสวัสดิการสังคม

**๓.๒ กิจกรรมหรือโครงการที่ตรวจสอบ**

๑ งานการเงินและบัญชี

๒ งานพัสดุและทรัพย์สิน

๓ งานพัฒนาและจัดเก็บรายได้

๔ การใช้และรักษารถยนต์ส่วนกลาง

๕ งานบริหารงานทั่วไป

๖ งานนโยบายและแผน

๗ งานออกแบบและควบคุมอาคาร

๘ งานศูนย์พัฒนาเด็กเล็ก

๙ งานบริการสาธารณสุข

๑๐ งานสวัสดิการสังคม

๑๑ ติดตามระบบควบคุมภายใน

**การบริหารงานในหน่วยตรวจสอบภายใน**

- รายงานผลการตรวจสอบตามแผนการตรวจสอบ ประจำปี ๒๕๖๐

- งานทบทวนกฎบัตร

- ติดตามประเมินผลการตรวจสอบ

- สรุปรายงานผลการตรวจสอบ ประจำปี ๒๕๖๐

- งานจัดทำแผนการตรวจสอบภายในประจำปีงบประมาณ พ.ศ.๒๕๖๑

- งานติดตามประเมินผลการควบคุมภายในของหน่วยตรวจสอบภายใน

- งานสอบทานการประเมินระบบการควบคุมภายใน (ปส.)

**๓.๓ แนวทางการตรวจสอบภายใน**

๑ ตรวจสอบความถูกต้องและเชื่อถือได้ของข้อมูลและตัวเลขต่างๆ ด้วยเทคนิค และวิธีการตรวจสอบที่ยอมรับโดยทั่วไป ปริมาณมากน้อยตามความจำเป็นและเหมาะสม โดยคำนึงถึงประสิทธิภาพของระบบการควบคุมภายในและความสำคัญของเรื่องที่ตรวจสอบ รวมทั้งวิเคราะห์และประเมินผลการบริหารและการปฏิบัติงานของหน่วยรับตรวจ

๒.ตรวจสอบ.../

- ๓ -

๒ ตรวจสอบการปฏิบัติงานเกี่ยวกับการบริหารงบประมาณ การเงิน การพัสดุและทรัพย์สิน รวมทั้งการบริหารงานด้านอื่นๆ ขององค์การบริหารส่วนตำบลหนองตะไก้ ให้เป็นไปตามนโยบาย กฎหมาย ระเบียบ ข้อบังคับ คำสั่ง และมติคณะรัฐมนตรี หนังสือสั่งการกระทรวงมหาดไทย ตลอดจนตรวจสอบระบบการดูแลรักษาและความปลอดภัยของทรัพย์สิน และการใช้ทรัพยากรทุกประเภท ว่าเป็นไปโดยมีประสิทธิภาพ ประสิทธิผลและประหยัด

๓ การประเมินผลการปฏิบัติงาน และเสนอแนะวิธีการหรือมาตรการในการปรับปรุง แก้ไข เพื่อให้การปฏิบัติงาน ตาม ๓.๑ และ ๓.๒ เป็นไปโดยมีประสิทธิภาพ ประสิทธิผลและประหยัดยิ่งขึ้น รวมทั้งเสนอแนะเพื่อป้องปรามมิให้เกิดความเสียหายหรือการทุจริตรั่วไหลเกี่ยวกับการเงิน หรือทรัพย์สินต่างๆ ขององค์การบริหารส่วนตำบลหนองตะไก้

๔ สอบทานระบบการปฏิบัติงานตามมาตรฐาน และ/หรือ ระเบียบ ข้อบังคับ คำสั่งที่ทางราชการกำหนด เพื่อให้มั่นใจว่าสามารถนำไปสู่การปฏิบัติงานที่ตรงตามวัตถุประสงค์และสอดคล้องกับนโยบาย

**๓.๔ วิธีการตรวจสอบ**

๑) การสุ่มตัวอย่าง

๒) การตรวจนับ

๓) การยืนยันยอด

๔) การตรวจสอบเอกสารใบสำคัญ

๕) การคำนวณ

๖) การตรวจสอบการผ่านรายการ

๗) การสังเกตการณ์

๙) การตรวจทาน

๑๐) การตรวจสอบบัญชีย่อยและทะเบียน

๑๑) การตรวจหารายการผิดปกติ

๑๒) การตรวจสอบความสัมพันธ์ของข้อมูล

**๓.๕ ระยะเวลาของข้อมูลที่ตรวจสอบ**

ตรวจสอบข้อมูลประจำปีงบประมาณ พ.ศ. ๒๕๕๙ และ ข้อมูลประจำปีงบประมาณ พ.ศ.๒๕๖๐

(ตั้งแต่วันที่ ๑ เดือน ตุลาคม พ.ศ. ๒๕๕๙ ถึงวันที่ ๓๐ เดือน กันยายน พ.ศ. ๒๕๖๐)

**๓.๖ รายละเอียดประกอบขอบเขตการตรวจสอบ**

ตามแผนการตรวจสอบภายในประจำปีงบประมาณ พ.ศ. ๒๕๖๐ (ปรากฏตามเอกสารแนบท้าย)

**๔. ผู้รับผิดชอบในการตรวจสอบ**

นางสาวบุญญาภา จิตบุญรัตน์ ตำแหน่ง นักวิชาการตรวจสอบภายในปฏิบัติการ

**๕. ผู้สอบทาน**

ปลัดองค์การบริหารส่วนตำบลหนองตะไก้

๖.งบประมาณ.../

* ๔ –

**๖. งบประมาณ**

เนื่องจากเป็นการตรวจสอบภายในหน่วยงาน ค่าวัสดุสำนักงานในการตรวจสอบภายใน ประจำปี พ.ศ. ๒๕๖๐ ไม่ได้ขอตั้งงบประมาณเบิกจ่าย เพื่อเป็นการประหยัดทรัพยากรและเป็นการใช้ทรัพยากรที่มีอยู่อย่างจำกัดให้เกิดประโยชน์สูงสุด ดังนั้น การใช้วัสดุสำนักงานในการตรวจสอบภายในจึงเบิกวัสดุสำนักงานเท่าที่จำเป็นจากสำนักปลัด องค์การบริหารส่วนตำบลหนองตะไก้

**๗. หน้าที่และความรับผิดชอบของหน่วยรับตรวจ**

๑) อำนวยความสะดวก และให้ความร่วมมือแก่ผู้ตรวจสอบภายใน

๒) จัดให้มีระบบการเก็บเอกสารในการปฏิบัติงานที่เหมาะสมและครบถ้วน

๓) จัดเตรียมรายละเอียด แผนงาน/โครงการ ตลอดจนเอกสารที่เกี่ยวข้องในการปฏิบัติงาน เพื่อประโยชน์ในการตรวจสอบ

๔) จัดทำบัญชีและจัดเก็บเอกสารประกอบรายการบัญชี รวมทั้งจัดทำรายงานการเงินให้เรียบร้อยเป็นปัจจุบัน พร้อมที่จะให้ผู้ตรวจสอบภายในตรวจสอบได้

๕) ชี้แจงและตอบข้อซักถามต่างๆ พร้อมทั้งหาข้อมูลเพิ่มเติมให้แก่ผู้ตรวจสอบภายใน

๖) ปฏิบัติตามข้อทักท้วงและข้อเสนอแนะของผู้ตรวจสอบภายใน ในเรื่องต่างๆ ที่ผู้บริหารท้องถิ่นสั่งให้ปฏิบัติ

ในกรณีที่เจ้าหน้าที่ของหน่วยรับตรวจกระทำการโดยจงใจไม่ปฏิบัติหรือละเลยต่อการปฏิบัติหน้าที่ตามข้อ ๖ ให้ผู้ตรวจสอบภายในรายงานผู้บริหารท้องถิ่นพิจารณาสั่งการตามควรแก่กรณี

(ลงชื่อ บุญญาภา จิตบุญรัตน์ ผู้เสนอแผนการตรวจสอบ

(นางสาวบุญญาภา จิตบุญรัตน์)

นักวิชาตรวจสอบภายในปฏิบัติการ

(ลงชื่อ) สุเมธ ทิศกลาง ผู้เห็นชอบแผนการตรวจสอบ

( นายสุเมธ ทิศกลาง )

ปลัดองค์การบริหารส่วนตำบล

(ลงชื่อ) สุรทิน วัชรประทีป ผู้อนุมัติแผนการตรวจสอบ

(นายสุรทิน วัชระประทีป)

นายกองค์การบริหารส่วนตำบลหนองตะไก้